Source: http://monitorulneamt.ro/in-cupa-romaniei-teribil-ghinion-a-mai-avut-csm/
Timestamp: 2018-06-22 13:18:02+00:00

Document:
În Cupa României, teribil ghinion a mai avut CSM » Monitorul de Neamț și Roman
vineri, 22 iunie 2018 - 16:18:00
Apa scumpită ca să nu moară Apa Serv
Turişti rămaşi în derivă pe Lacul Izvorul Muntelui
Acasă Actualitate În Cupa României, teribil ghinion a mai avut CSM
În Cupa României, teribil ghinion a mai avut CSM
■ CSM Roman se va duela cu multipla campioană CSM Bucureşti în semifinalele cupei ■ este greu de crezut că gruparea nemţeană poate trece de adversar ■
Tragerea la sorţi a semifinalelor Cupei României la handbal feminin, care a avut loc sîmbătă, 24 martie, la Cluj Napoca, a adus un ghinion teribil pentru formaţia Clubului Sportiv Municipal Roman. În ceea ce se numeşte Final Four, gruparea moldoveană va trebui să înfrunte pe CSM Bucureşti, multiplă campioană şi care de cîţiva ani domină cu autoritate întrecerea internă. Cu acest prilej, par să se fi risipit şi şansele grupării de la malul Moldovei de a accede din nou într-o cupă europeană. În condiţiile în care cel mai probabil CSM Bucureşti va cîştiga fără prea mari probleme şi în acest an Cupa României, semifinala dintre HCM Rîmnicu Vîlcea şi HC Dunărea Brăila va stabili şi una din reprezentantele României în Cupa EHF în sezonul viitor, indiferent de poziţia din clasament. Final Four al Cupei României va avea loc, la fel ca şi anul trecut, la Ploieşti, în perioada 31 martie – 1 aprilie. Programul meciurilor este următorul: 31 martie, ora 15 – HCM Rîmnicu Vîlcea – HC Dunărea Brăila; 31 martie, ora 18 – CSM Bucureşti – CSM Roman. Pe 1 aprilie, ora 13, a fost programată finala mică iar după-amiază, de la ora 16, finala mare. Reamintim că echipa de handbal a CSM Roman a cîştigat biletele pentru accederea în Final Four – ultima fază a Cupei României, după un meci spectaculos, disputat miercuri, 14 martie, de la ora 17, în Sala Sporturilor, în compania CSU Danubius Galaţi. S-a terminat 25-19 (16-13), pe fondul unui joc pragmatic al romaşcancelor, în faţa unei echipe a dunărencelor care nu s-a regăsit. Antrenorul Dumitru Muşi a mizat pe forţa defensivă a elevelor sale şi cu finalizări pe fondul unor faze muncite la antrenamente. Acum, cu siguranţă, va fi mult mai greu, în condiţiile în care CSM Bucureşti vrea toate trofeele interne. În altă ordine de idei, echipa nemţeană se antrenează pentru viitoarea dispută din campionat, întrecerea fiind întreruptă de o acţiune a naţionalei, care a jucat două meciuri cu Rusia. Pe 21 martie, la Togliatti, România a fost învinsă clar de ex-sovietice, cu scorul de 30-25 (17-15), în disputa din Grupa a IV-a a preliminariilor Campionatului European din 2018. Tricolorele au fost conduse de la un capăt la altul al meciului şi s-au ridicat în puţine momente la nivelul adversarelor. Al doilea meci a avut loc aseară, la Cluj. De menţionat că la naţionala antrenată de Martin Ambros şi Horaţiu Paşca a făcut parte şi Ana Maria Popa – Iuganu, de la CSM Roman. Următorul meci al elevelor antrenorului Dumitru Muşi este programat în Săptămîna Mare, pe 4 aprilie, în deplasare la Braşov, în a XXI-a etapă a campionatului. CSM Roman nu a avut în acest sezon o evoluţie pe măsura aşteptărilor, fiind pe locul VIII în clasament, după serie de jocuri în care pornea ca favorită dar nu a reuşit să se impună.
teribil ghinion a mai avut CSM
Articolul precedentJuniorii mici nu dezmint
Articolul următorMii de credincioşi la marşurile pentru viaţă

References: CSM 
 CSM

 CSM

 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM